nl tr fr en nl lb es fi nl en nl en de nl nl da nl de af lt it fr it hbs_lat af en af nl en nl en nl nl fr tr fr en nl lb es fi nl en nl en de nl nl da nl de af lt it fr it hbs_lat af en af nl en nl en nl nl fr nl nl nl nl af af af af af af af nl af af af nl nl nl en en da en en nl nl nl en af nb fr fr de en en fr nl af nl
Rovos Rail & Zambezi Queen Belewenis
Soek na die Noorderligte (Aurora Borealis)
Machu Picchu, Bolivia & Boonste Amasone
Soek na die Noorderligte (Aurora Borealis)
Alaska & Kanadese Rockies
Ecuador & Galápagos Eilande
Machu Picchu, Bolivia & Boonste Amasone
Doen navraag omtrent hierdie toer
Die land van die Safari! Tanzanië vang die diepste wese van Afrika vas, en stel dit ryklik in een landskap ten toon. Hierdie land is ‘n Eden vol natuurlike skoonheid en kulturele rykdom.
Met die hoogste konsentrasie wild in Afrika, ongerepte strande en Afrika se hoogste sneeubedekte berg, Kilimanjaro, is hierdie land ‘n definitiewe bestemming om te besoek.
Die landskap kan ingedeel word in 3 streke, naamlik die Kusstreek en Eilande in die Ooste, die Binnelandse Plato, en die Hooglande. Die Groot Skeurvallei is ‘n skouspelagtige natuurverskynsel wat van die Midde-Ooste tot in sentraal Tanzanië en verder strek.
Manyarameer Nasionale Park is ‘n natuurskone juweel wat in die Skeurvallei geleë is. Die bekende skrywer en avonturier, Ernest Hemingway noem hierdie landskap ‘the loveliest I had seen in Africa.’ Tanzanië se voëllewe is iets besonders, en Manyara is die perfekte plek om van die 400 verskillende voëlspesies van nader te beskou. In Manyara is ook die legendariese boom leeus te sien.
Die Serengeti Nasionale Park is ongetwyfeld een van die bekendste wildreservate in die wêreld. Hierdie oudste park in Tanzanië se natuurlike skoonheid en wetenskaplike waarde bly ongeëwenaard. Hier leef na skatting meer as twee miljoen wildebeeste, ‘n halfmiljoen Thomsonse gaselle en ‘n kwartmiljoen sebras. Hierdie park het die hoogste konsentrasie hoefdiere en wild in Afrika. Die jaarlikse migrasie is ‘n skouspelagtige gebeurtenis met miljoene hoefdiere wat doelgerig oor die steppe trek op pad na nuwe weivelde.
Selfs buite migrasie-tyd bied die Serengeti van die skitterendste wildkyk geleenthede in Afrika. Hier sal u groot troppe buffels, kleiner groepe olifante en kameelperde, derduisende elande, topi, knogoni, impala en Grantse wildsbokke sien.
Vanweë die oorvloedige hoefdiere van die Serengeti grasvelde is die kans om ‘n vangs deur ‘n roofdier te sien, groot. As jy gelukkig is, sien jy ‘n alleenlopende luiperd by die Akasiabome langs die Seronerarivier.   Ook jagluiperde kom in groot getalle voor.
Die akkommodasie in die Serengeti is luuks en gemaklik. Rus luilekker by die swembad en geniet ‘n skemerkelkie of geniet onbelemerde uitsigte van die wild wat voor die lodge verby loop vanaf jou kamer se balkon.
Op pad na die Ngorongorokrater besoek ons ‘n Masaaidorpie. Die Masaai is die inheemse bevolking van Tanzanië en het baie interessante en vreemde gewoontes. Hulle is trotse en vreeslose mense. Beleef iets hiervan tydens ons besoek aan die dorpie.
Die Ngorongorokrater is die 8ste wonder van die wêreld. Die betowerende ligging van hierdie krater en die oorvloed van wild sal jou na jou asem laat snak.  Die kratervloer met sy grasvelde en bergwoude huisves ‘n oorvloed van diere, onder meer die swart renoster. ‘n Digte bevolking van roofdiere leef ook in die skilderagtige krater. Dit sluit leeus, jagluiperde, hiënas, jakkalse en die immer-ontwykende luiperd in.
Die Ngorongorokrater is waterryk en daar is ‘n oorvloed van kos vir die diere.
Tanzanië is ‘n toer wat u beslis nie moet misloop nie!
Doen navraag omtrent hierdie toer
+27 42 296 0475
Winkel 6, Wavecrest Sentrum
© 2018 Seagull Toere. Ontwerp: 7Genesis